hu hu hu hu en en ur en it en ca en hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu de hu fr hu en hu fi fr hu en hu hu hu hu fr en en hu it hu en hu fr hu de pt en hu en fr en pl it hu en cs en cs en fr en hu de hu en fi fr en en en en hu en hu en fi en hu en hu en pl en hu en hu hu en cs en fr de fi de hu en hu de hu hu fr hu fr hu hu en de oc de hu hu hu en
Mezőgépipari Szakosztály - Gépipari Tudományos Egyesület
A Szakosztály jelenlegi elnöke Dr. Kerényi György, titkára Dr. Máthé László.
A Szakosztály az elmúlt hatvan év alatt jelentős tevékenységet fejtett ki a mezőgazdasági- és kertészeti gépszerkezeti tudományág fejlesztésében. Számos országos és nemzetközi rendezvényt, konferenciát szervezett a mezőgépészet fejlődésének eredményeiről és legidőszerűbb problémáiról. Feladatának tekinti a szakterületen dolgozó, nagy tapasztalattal rendelkező idős és fiatal szakemberek összefogását, továbbképzését, új gyártmányok és gyártásfejlesztési technológiák megismertetését valamint a szakemberek bekapcsolását a tudományos élet nemzetközi vérkeringésébe.
A tudományos rendezvények sikerét az ipar, a társegyesületek és a felsőoktatási- és kutatási intézetek támogatása tette lehetővé. Sokat segített a Tudományos Akadémia Agrár Műszaki Bizottsága, az Agrártudományi Egyesület gépesítési társasága, a Mezőgazdasági Mérnökök Nemzetközi Bizottságának (CIGR) Magyar Bizottsága és a ISTVS (International Society for Terrain-Vehicle Systems) is.
Kezdetben a rendezvények témája a gépállomások szervezésével, a betakarító gépekkel, majd a szikes és homokos talajok gépeivel, a kukorica és szőlőtermesztés gépesítésével, a kertészetgépesítéssel, szárítással, növényvédelemmel, műtrágya kijuttatás gépeivel valamint a zöldség-gyümölcstermesztés komplex gépesítésével foglalkoztak. Később a korszerű, energiatakarékos talajművelési technológiák, a fenntartható fejlődés, az energiahatékonyság növelése és a precíziós mezőgazdaság került a középpontba.
Szakosztályunk munkabizottságainak tevékenysége igen élénk. A fentieken kívül foglalkoztak még szakemberek oktatásával, továbbképzésével, anyagmozgatással, a mezőgépek paramétereinek mérésével, vizsgálati módszerekkel, csávázással, traktoriparral, műanyagok felhasználásával, mezőgépek felületvédelmével, állattartás és feldolgozás fejlesztésével.
Szakosztályunk érdeme, hogy lehetőséget adott fiatal szakembereinek nyilvános szereplésre, előadások tartására és szakcikkek publikálására az Egyesület műszaki folyóirataiban.
Az 1990-es évek elején elkezdődött társadalmi és gazdasági változások hatással voltak a Szakosztály működésére is. Azóta csökkent taglétszámmal igyekszünk főbb célkitűzéseinket megvalósítani. Nyugdíjasainknak klubdélutánokat, aktív tagjainknak szakmai előadásokat, gépbemutatókat valamint tanulmányutakat szervezünk. Tagságunkat ösztönözzük az Egyesület keretein belül végzett előnyös vállalkozásokra.
Szakosztályunk tagja az EurAgEng-nek (European Society of Agricultural Engineers)-nek, az Európai Agrármérnökök Szövetségének. A tagság közül többen aktív tudományos és irányítói tevékenységet fejtenek ki az ISTVS-ben.
Felsőoktatási, kutatás-fejlesztési és ipari kapcsolatok ápolása. Fiatalok bevonása a Szakosztály és Egyesület életébe. Hazai- és külföldi társegyesületetekkel eredményes együttműködések kezdeményezése, szakmai kapcsolatok mélyítése.
Pattantyús Ábrahám Géza Díj
Dr. Horváth Ákos Zoltán
1147 Budapest, Czobor utca 68.
1371 Budapest, Pf. 433.
+36 1 202 0656
+36 1 202 0252
Gépipari Tudományos Egyesület 2020